Nacionalni univerzitet u Singapuru

**Nacionalni univerzitet u Singapuru** (malajski: *Universiti Nasional Singapura*, , , ), poznat i po skraćenici **NUS**, je nacionalni javni istraživački univerzitet u Singapuru, zemlji u jugoistočnoj Aziji. Univerzitet uživa veliki ugled zbog obrazovnog i naučnog rada i redovito je rangiran među vodeće svetske univerzitete, a zauzima prva mesta među institucijama van zapadnog sveta. Zvanično je osnovan 1980. godine spajanjem Univerziteta u Singapuru i privatnog Univerziteta Nanyang.

Na prestižnim listama najboljih univerziteta na svetu NUS zauzima 8. mesto na *QS World University Rankings* listi (2025. godina), 17. na *Times Higher Education World University Rankings* listi (2025. godina) i 22. na *U.S. News & World Report* listi (2024–2025. godina). Kontinuirano se od 2013. godine nalazi među 30 najboljih univerziteta na svetu prema *Times Higher Education World University Rankings* listi i među 15 najboljić prema *QS World University Rankings* listi od 2016. godine.

Među poznatim bivšim studentima ovoga univerziteta nalaze se i Goh Chok Tong, Mahatir Mohammad, Lee Kuan Yew, Kishore Mahbubani i . Poznat po internacionalizaciji i globalnom pristupu nauci i obrazovanju, 65% nastavnog osoblja ove institucije čine stranci, što ga svrstava među tri vodeća univerziteta po zastupljenosti stranih profesora u svetu. Takođe, 36% od ukupno 12.057 studenata dolazi iz inostranstva, pri čemu većinu čine postdiplomci.

## Istorija
U septembru 1904. godine, Tan Jiak Kim predvodio je grupu predstavnika kineske i drugih neevropskih zajednica u peticiji upućenoj guverneru Kolonija Moreuza Johnu Anderson, tražeći osnivanje medicinske škole u Singapuru. Anderson je primetio da su prethodne slične peticije bile neuspešne zbog sumnje da će biti dovoljno studenata i da će škola imati podršku lokalne zajednice. Ipak, Tan, kao prvi predsednik Britanske asocijacije Kineza Kolonija Moreuza, uspeo je da prikupi 87.077 moureških dolara, uključujući i sopstvenu donaciju od 12.000 dolara. Kao rezultat tih napora, 3. jula 1905. godine osnovana je Medicinska škola vlade Kolonija Moreuza i Federativnih Malajskih Država. Po nalogu guvernera Andersona, škola je privremeno bila smeštena u napuštenom bloku državne ustanove za mentalno zdravlje u Pasir Panjangu, uz obezbeđeno nastavno osoblje.

1912. godine škola je dobila donaciju od 120.000 dolara iz Fonda u sećanje na kralja Edwarda VII, koji je osnovao lekar Lim Boon Keng. Zahvaljujući toj podršci, 18. novembra 1913. škola menja ime u Medicinska škola kralja Edwarda VII, a 1921. u Koledž medicine kralja Edwarda VII, čime je naglašen njen akademski status. 1928. godine osnovan je *Raffles College*, kao posebna ustanova namenjena obrazovanju u oblasti umetnosti i društvenih nauka.

### Univerzitet Malaje u Singapuru (1949–1962)
8. oktobra 1949. godine, *Raffles College* i Koledž medicine kralja Edwarda VII spojeni su u jedinstvenu instituciju – Univerzitet Malaje, sa ciljem zadovoljenja potreba za visokim obrazovanjem u Federaciji Malaje. Univerzitet se ubrzano razvijao, što je dovelo do osnivanja dve autonomne divizije 1959. godine – jedne u Singapuru, a druge u Kuala Lumpuru. 1955. godine u Singapuru je osnovan i privatni Univerzitet Nanjang koji je bio rezultat inicijative lokalne kineske zajednice. 1960. godine vlade Federacije Malaje i Singapura odlučile su da postojeće divizije pretvore u zasebne nacionalne univerzitete. Zakonom iz 1961. godine, singapurska divizija postala je Univerzitet Singapura, dok je malažanska divizija nastavila da deluje pod starim zajedničkim nazivom Univerzitet Malaje.

### Nacionalni univerzitet Singapura
6. avgusta 1980. godine, spajanjem Univerziteta Singapura i Univerziteta Nanjang, osnovan je Nacionalni univerzitet u Singapuru. Ova odluka doneta je sa ciljem objedinjavanja resursa u snažniju instituciju i jačanja engleskog jezika kao glavnog nastavnog jezika u zemlji. Grb Univerziteta Nanjang, sa tri isprepletena prstena, postao je deo novog simbola NUS-a. Tokom 1980-ih, NUS je pokrenuo inicijative za razvoj preduzetničkog obrazovanja, a 1988. osnovao Centar za upravljanje inovacijama i tehnopreduzetništvo. 2001. godine centar je preimenovan u NUS preduzetnički centar (NEC) i postao deo univerzitetske poslovne platforme *NUS Enterprise*.

## Vanjske veze
* Službena stranica

## Izvori